  Туспуктэм: Руслан Нуриахметов Анжелика Тихонова корреспондент 11-14 пӧсьтолэзе Шарканын Дышетскисьёслэн спортъя XXII элькун фестивальзы ортчоз. Со сярысь Шаркан ёрослэн тӧроез Василий Муклин «ВКонтакте» мерлыко вотэсысь бамаз ивортӥз. Ӵошатсконъёсы элькунысь ёросъёсысь но каръёсысь 34 командаос пыриськозы – со 14-18 аресъем 1 сюрс 200 пиналъёс. Спортсменъёс капчи атлетикаын, мини-футболын, волейболын, баскетболын но лаптаын кужмооссэ шараялозы. Тодэ вайытом, XXI фестиваль 2019-тӥ арын Ижкарын ортчиз.  Тегъёс: Удмуртия Спорт пиналъёс Шаркан  